Smernica Rady
z 27. januára 1986,
ktorou sa v dôsledku pristúpenia Portugalska mení a dopĺňa smernica 85/384/EHS o vzájomnom uznávaní diplomov, osvedčení a iných dokladov o formálnych kvalifikáciách v oblasti architektúry a o opatreniach na uľahčenie účinného uplatňovania práva usadiť sa a slobody poskytovať služby
(86/17/EHS)
RADA EURÓPSKYCH SPOLOČENSTIEV,
so zreteľom na Akt o pristúpení Španielska a Portugalska, najmä na jeho článok 396,
keďže vzhľadom na pristúpenie Portugalska je potrebné urobiť určité ďalšie technické zmeny a doplnenia smernice 85/384/EHS [1], zmenenej a doplnenej smernicou 85/614/EHS [2], aby sa zabezpečila jej rovnaká aplikácia Portugalskou republikou a ostatnými členskými štátmi;
keďže podľa článku 2 ods. 3 Zmluvy o pristúpení Španielska a Portugalska inštitúcie Spoločenstva môžu prijať opatrenia uvedené v článku 396 aktu o pristúpení, tieto opatrenia nadobudnú účinnosť v deň nadobudnutia platnosti uvedenej zmluvy,
PRIJALA TÚTO SMERNICU
Článok 1
- "- univerzitný diplom v stavebnom inžinierstve udelený Vysokoškolským technickým inštitútom Technickej univerzity v Lisabone (Licenciatura em engenharia civil),
- - univerzitný diplom v stavebnom inžinierstve udelený Fakultou inžinierstva Univerzity v Porte (Licenciatura em engenharia civil),
- - univerzitný diplom v stavebnom inžinierstve udelený Fakultou vedy a technológie Univerzity v Coimbre (Licenciatura em engenharia civil),
- - univerzitný diplom v stavebnom inžinierstve (výroba) udelený Univerzitou v Minho (Licenciatura em engenharia civil (produção))."
Článok 2
Členské štáty prijmú opatrenia potrebné na dosiahnutie súladu s touto smernicou do uplynutia lehoty uvedenej v článku 31 ods. 1 smernice 85/384/EHS.
Článok 3
Táto smernica je adresovaná členským štátom.
V Bruseli 27. januára 1986